CELEX: 32017R1928
Language: sl
Date: 2017-10-20 00:00:00
Title: Izvedbena uredba Komisije (EU) 2017/1928 z dne 20. oktobra 2017 o vpisu imena v register zaščitenih označb porekla in zaščitenih geografskih označb (Kintoa (ZOP))

21.10.2017   
            
            
               SL
            
            
               Uradni list Evropske unije
            
            
               L 272/15
            
         IZVEDBENA UREDBA KOMISIJE (EU) 2017/1928
   z dne 20. oktobra 2017
   o vpisu imena v register zaščitenih označb porekla in zaščitenih geografskih označb (Kintoa (ZOP))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti členov 15(1) in 52(2) Uredbe,
   ob upoštevanju naslednjega:
   
               (1)
            
            
               V skladu s členom 50(2)(a) Uredbe (EU) št. 1151/2012 je bil zahtevek za registracijo imena „Kintoa“, ki ga je vložila Francija, objavljen v Uradnem listu Evropske unije
                   (2).
            
         
               (2)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba ime „Kintoa“ registrirati.
            
         
               (3)
            
            
               Francoski organi so z dopisom, prejetim 22. avgusta 2016, sporočili Komisiji, da je kmetijsko gospodarstvo z omejeno odgovornostjo du Carré (Alain Cazanave, Le chalet, 380 Chemin du Carré, 64300 Sallespisse) s sedežem na njihovem ozemlju zakonito in neprekinjeno tržilo proizvod s prodajnim imenom „Kintoa“ več kot pet let in da je bilo to obravnavano v okviru nacionalnega postopka ugovora.
            
         
               (4)
            
            
               Ker podjetje iz uvodne izjave 3 izpolnjuje pogoje iz člena 15(1) Uredbe (EU) št. 1151/2012, bi mu bilo treba zaradi zagotovitve prehodnega obdobja za zakonito uporabo prodajnega imena po njegovi registraciji odobriti prehodno obdobje, ki bi trajalo do 31. decembra 2017, kar bi podjetju omogočilo, da še naprej uporablja ime „Kintoa“.
            
         
               (5)
            
            
               Ukrepi iz te uredbe so v skladu z mnenjem Odbora za politiko kakovosti kmetijskih proizvodov –
            
         SPREJELA NASLEDNJO UREDBO:
   Člen 1
   Ime „Kintoa“ (ZOP) se registrira.
   Ime iz prvega odstavka opredeljuje proizvod skupine 1.1 Sveže meso (in klavnični izdelki) iz Priloge XI k Izvedbeni uredbi Komisije (EU) št. 668/2014 (3).
   Člen 2
   Kmetijskemu gospodarstvu z omejeno odgovornostjo du Carré (Alain Cazanave, Le chalet, 380 Chemin du Carré, 64300 Sallespisse) se dovoli, da še naprej uporablja registrirano ime „Kintoa“ (ZOP) do 31. decembra 2017.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. oktobra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 14.12.2012, str. 1.
   
      (2)  UL C 90, 23.3.2017, str. 9.
   
      (3)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).